Sahabzada Yaqub Khan

Sahabzada Mohammad Yaqub Ali Khan  23 ga watan Disamba shekara ta 1920 - 26 ga watan Janairu shekara ta da alif dubu biyu da sha shidda 2016)  ya kasance babban ɗan siyasan kasar Pakistan, diflomasiyya, soja, masanin harshe, kuma janar ne mai ritaya a cikin Sojojin kasar Pakistan.  

Bayan raba kasar Indiya a shekara ta 1947, ya zaɓi kasar Pakistan kuma ya shiga aiki Sojo a kasar Pakistan inda ya shiga yakin Indo-Pakistan a shekara ta 1965. Ya kasance kwamandan rundunar sojin Gabas a Gabashin kasar Pakistan. An nada shi a matsayin gwamnan Gabashin kasar Pakistan a shekarar 1969 zuwa shekara ta 1971 amma ya dawo kasar Pakistan bayan ya gabatar da murabus dinsa a cikin tashin hankali. A shekara ta 1973, ya shiga aikin kasashen waje kuma an nada shi a matsayin Jakadan kasar Pakistan a kasar Amurka kuma daga baya ya hau matsayin ministan harkokin waje, yana aiki a karkashin Shugaba Zia-ul-Haq a shekarar 1982.

A matsayin sa na ministan harkokin waje ya taka muhimmiyar rawa a cikin Soviet an Afghanistan a shekarar ta (1979 zuwa 89) kuma ya shiga cikin tattaunawar kawo karshen Contras a Nicaragua shekara tav(1981 zuwa 87) a madadin Majalisar Dinkin Duniya. A cikin shekarun 1990s, ya yi aiki a matsayin jami'in Majalisar Dinkin Duniya na Yammacin Sahara har sai an sake nada shi a matsayin ministan harkokin waje a karkashin Firayim Minista Benazir Bhutto . Bayan ya yi ritaya daga ayyukan diflomasiyya a shekarar 1997, ya shafe sauran shekarunsa an Islamabad kuma ya mutu a Islama Bad a shekarar ta alif dubu biyu da goma sha shidda 2016.

An haifi Mohammad Yaqub Ali Khan a cikin manyan mutanen kasar Indiya a cikin reshen Rohilla na dangin Pashtun na Kheshgi a Rampur, lardunan United, Daular Indiya ta kasar Burtaniya a ranar 23 ga watan Disamba shekara ta 1920.  Ya kuma kasance dangi na kusa da dangin Nawabs na Kasur, na Punjab. Mahaifinsa, Sir Abdus Samad Khan ya kasance dan majalisa kuma ɗan siyasa wanda ya yi aiki a matsayin babban ministan Rampur, kuma a matsayin wakilin kasar  Indiya da kasar Burtaniya a cikin League of Nations .
Rukuni:Mutuwan 2016
Rukuni:Haifaffun 1920